CELEX: 62015TN0706
Language: hr
Date: 2015-12-02 00:00:00
Title: Predmet T-706/15: Tužba podnesena 2. prosinca 2015. – Makhlouf protiv Vijeća

1.2.2016   
            
            
               HR
            
            
               Službeni list Europske unije
            
            
               C 38/73
            
         Tužba podnesena 2. prosinca 2015. – Makhlouf protiv Vijeća
   (Predmet T-706/15)
   (2016/C 038/98)
   Jezik postupka: francuski
   
      Stranke
   
   
      Tužitelj: Ehab Makhlouf (Damask, Sirija) (zastupnik: E. Ruchat, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu tužitelja dopuštenom i osnovanom;
            
         
               —
            
            
               slijedom toga, naloži Europskoj uniji da tužitelju u potpunosti nadoknadi štetu koju je pretrpio, u pravičnom iznosu koji će utvrditi taj sud;
            
         
               —
            
            
               naloži Vijeću Europske unije snošenje troškova postupka.
            
         
      Tužbeni razlozi i glavni argumenti
   
   Tužitelj u prilog svojoj tužbi navodi jedan tužbeni razlog, koji se temelji na šteti koju je pretrpio i za koju odgovornost snosi Vijeće Europske unije. Navedeni tužbeni razlog sastoji se od tri dijela.
   
               —
            
            
               Prvi dio, koji se temelji na nezakonitosti postupanja Vijeća, jer su, s jedne strane, mjere ograničavanja neopravdane i neproporcionalne i, s druge strane, njima se povrjeđuju prava tužitelja na dobru upravu i na ugled te njegovo pravo vlasništva;
            
         
               —
            
            
               drugi dio, koji se temelji na neimovinskoj šteti koju je tužitelj pretrpio zbog uvrštavanja na popis osoba i subjekata obuhvaćenih sankcijama protiv Sirije;
            
         
               —
            
            
               treći dio, koji se temelji na objektivnoj odgovornosti Europske unije jer su mjere donesene protiv tužitelja na prekomjeran način ograničila njegova temeljna prava.